CELEX: 52013XC0806(02)
Language: da
Date: 2013-08-06
Title: Udkast til Kommissionens forordning (EU) nr. …/… af 5. august 2013 om ændring af forordning (EF) nr. 1857/2006 for så vidt angår forordningens anvendelsesperiode

6.8.2013   
            
            
               DA
            
            
               Den Europæiske Unions Tidende
            
            
               C 227/1
            
         UDKAST TIL KOMMISSIONENS FORORDNING (EU) Nr. …/…
   af 5. august 2013
   om ændring af forordning (EF) nr. 1857/2006 for så vidt angår forordningens anvendelsesperiode
   2013/C 227/02
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, særlig artikel 108, stk. 4,
   under henvisning til Rådets forordning (EF) nr. 994/98 af 7. maj 1998 om anvendelse af artikel 92 og 93 i traktaten om oprettelse af Det Europæiske Fællesskab på visse former for horisontal statsstøtte (1),
   efter offentliggørelse af et udkast til denne forordning (2),
   efter høring af Det Rådgivende Udvalg for Statsstøtte og
   ud fra følgende betragtninger:
   
               (1)
            
            
               Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (3) udløber den 31. december 2013.
            
         
               (2)
            
            
               Indholdet af den fremtidige fritagelsesforordning for støtte til små og mellemstore virksomheder, der er beskæftiget inden for landbrug, skovbrug og landdistrikter, afhænger af en række andre instrumenter, særlig den nye generelle gruppefritagelsesforordning, der erstatter Kommissionens forordning (EF) nr. 800/2008 af 6. august 2008 om visse former for støttes forenelighed med fællesmarkedet i henhold til traktatens artikel 87 og 88 (Generel gruppefritagelsesforordning) (4). Indholdet afhænger også af de fremtidige regler for udviklingen af landdistrikterne (5). Disse instrumenter vil endnu ikke være trådt i kraft den 1. januar 2014 eller gælder endnu ikke fuldt ud på denne dato.
            
         
               (3)
            
            
               Af disse grunde bør anvendelsesperioden for forordning (EF) nr. 1857/2006 udvides til den 30. juni 2014.
            
         
               (4)
            
            
               Forordning (EF) nr. 1857/2006 bør derfor ændres i overensstemmelse hermed.
            
         
               (5)
            
            
               Med henblik på anvendelsen af forordning (EF) nr. 1857/2006 bør det præciseres, at henvisninger til Rådets forordning (EF) nr. 1698/2005 af 20. september om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (6) efter ophævelsen af sidstnævnte forordning bør forstås som henvisninger til den ophævede forordning.
            
         
               (6)
            
            
               Foranstaltningerne i denne forordning er i overensstemmelse med udtalelse fra Det Rådgivende Udvalg for Statsstøtte —
            
         VEDTAGET DENNE FORORDNING:
   Artikel 1
   Artikel 23, stk. 1, andet afsnit, i forordning (EF) nr. 1857/2006 affattes således:
   
      »Den anvendes fra den 1. januar 2007 indtil den 30. juni 2014.«
   
   Artikel 2
   Ved anvendelsen af forordning (EF) nr. 1857/2006 forstås alle henvisninger i forordning (EF) nr. 1857/2006 til Rådets forordning (EF) nr. 1698/2005 efter ophævelsen af sidstnævnte forordning som henvisninger til den ophævede forordning.
   Artikel 3
   Denne forordning træder i kraft på dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. august 2013.
      
         
            På Kommissionens vegne
         
         […] […]
         
            Formand
         
      
   
   
      (1)  EFT L 142 af 14.5.1998, s. 1.
   
      (2)  EUT C 227 af 6.8.2013, s. 1.
   
      (3)  EUT L 358 af 16.12.2006, s. 3.
   
      (4)  EUT L 214 af 9.8.2008, s. 3.
   
      (5)  Forslag til Europa-Parlamentets og Rådets forordning om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL), KOM(2011) 627 endelig/3.
   
      (6)  EUT L 277 af 21.10.2005, s. 1.